Președintele Agenției Române pentru Investiții și Comerț Exterior a transmis încântarea sa față de faptul că România găzduiește Misiunea Economică și Comercială a Francofoniei în Europa Centrală și de Est, o încununare a recunoașterii unui spațiu european greu încercat de-a lungul istoriei, dar care " continuă să ofere perspective și oportunități".
"Este o mare onoare și un însemnat privilegiu să mă aflu astăzi aici, în fața unui public internațional, cosmopolit și divers, dar de care mă simt în mod indubitabil legat prin mii de fire invizibile a căror țesătură reprezintă tocmai parcursul istoric al unei națiuni ca cea a noastră, crescută sub spiritul unei influențe francofone majore. Suntem bucuroși și aș putea îndrăzni să spun chiar entuziasmați să vă primim în România, în capitala ei, București, într-un spațiu european mereu încercat și circumstanțele în care trăim astăzi stau mărturie că așa este, dar care continuă să ofere perspective și oportunități care merită cu siguranță atenție sporită din partea dumneavoastră. Este o încântare pentru noi toți să găzduim această misiune economică a OIF, o entitate internațională pe care o prețuim și o respectăm pentru simpla rațiune că aceasta constituie un instrument important vital pentru a asigura, prin mijloacele de care dispune, stabilitate și coeziune peste tot unde alonja ei se întinde", și-a început intervenția Rareș Burlacu.
Acesta a reliefat caracterul instituției pe care o conduce, care "se înscrie în coordonatele unei administrații care a făcut din proiecția internațională a României o prioritate majoră a politicii sale".
"Rar mi-a fost dat să văd în parcursul meu profesional, ca profesor de guvernanță internațională în Canada, Quebec, timp de 16 ani, o asemenea deschidere și apetit pentru investiții străine directe, pentru comerț, pentru internaționalizarea companiilor românești. Cifrele o arată, analiștii de piață sau operatorii din teren certifică că ne apropiem de 20 de miliarde de euro ca investiții străine directe doar în ultimii doi ani", și-a exprimat surprinderea președintele ARICE.
De altfel, aceasta a fost – a continuat el – "întruchiparea ideilor unor lideri politici precum Klaus Iohannis și Nicolae Ciucă a căror viziune de a armoniza instituțiile țării cu exigențele unei lumi în mișcare și ale cărei resurse ne constrâng la decizii responsabile deloc facile".
"Așa se explică că am ajuns împreună cu OIF, cu partenerii din sfera economică, să trecem de la aceea ce președintele Iohannis numea recent <<investiții românești în viitorul francofoniei>> la <<proiecte francofone pentru viitorul nostru comun>>", a detaliat Burlacu.
Președintele ARICE este conștient că "diplomația economică este fundamentală pentru a răspunde provocărilor contemporane în care cuvântul criză devine deja obsolet".
"Știm cât de important este dialogul permanent pentru detensionarea relațiilor internaționale. Cunoaștem imperativele unui sistem multilateral în care diplomația economică este fundamentală pentru a răspunde provocărilor contemporane în care cuvântul criză devine deja obsolet. Însă prin programul pe care vi-l propunem în această inițiativă a OIF, prin sectoarele economice pe care vi le-am menționat deja – agroalimentar, IT, echipamente medicale și energie verde – răspundem unei nevoi acute de a oferi soluții, parteneriate, mobilitate internațională și beneficii transpuse în locuri de muncă pe care să le putem crea și profituri pe care să le generăm și să le reinvestim în economiile noastre", a descris președintele ARICE avantajele oferite de România în vederea intensificării colaborării între cele 88 de țări cu statut de membru, asociat sau observator şi guverne din OIF.
El a continuat prin a evidenția faptul că România este un "vector al schimbării, inovației și perseverenței, creativității care ne face să fim după Harvard Business Review a 16-a economie a lumii prin gradul ei de complexitate, a talentului nemărginit prin prezența pe Wall Street a unor companii fondate aici și a unei ospitalități recunoscute la nivel internațional".
După mai multe misiuni în Asia de Sud-Est, în Africa Centrală și în Liban, Organizația Internațională a Francofoniei (OIF) organizează, în colaborare cu autoritățile române și cu partenerii săi tehnici, o nouă misiune economică în Europa Centrală și de Est la București, România, în perioada 27-29 martie 2024.
Această misiune se înscrie în cadrul Strategiei economice a Francofoniei 2020-2025, care vizează intensificarea schimburilor comerciale și de investiții între cele 88 de state și guverne membre ale sale.
Misiunea reunește un forum economic la nivel înalt și sesiuni de networking între întreprinderi, în special în sectorul agroalimentar, sectorul digital – inclusiv securitatea cibernetică și industria jocurilor video -, energia verde și industria medicală.
You may like
Luminița Odobescu speră că Misiunea economică și comercială a Francofoniei în Europa Centrală și de Est va contribui la promovarea oportunităților de afaceri între companiile românești și cele din țările membre OIF
Președintele Klaus Iohannis: Pentru România, apartenența la Francofonie înseamnă împărtășirea valorilor și a idealurilor umaniste, care au conturat modernitatea noastră și destinul nostru european
România înaintează pe drumul aderării la OCDE/Președintele ARICE, Rareș Burlacu, în misiune pentru pregătirea evaluării PNC privind conduita responsabilă în afaceri
Agenția Spațială Română și Politehnica București, workshop comun dedicat identificării de soluții inovatoare și facilitării parteneriatelor între actorii publici și privați din domeniile securității cibernetice și spațiului
Orizont Europa, cel mai mare program de cercetare al UE, se va axa în perioada 2025-2027 pe sprijinirea parcursului către un viitor verde, digital și rezilient
Published
8 mins agoon
March 29, 2024Published
1 hour agoon
March 29, 2024El nu a omis să puncteze că România celebrează astăzi 20 de ani de la aderarea la NATO.
Published
2 hours agoon
March 29, 2024
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- ALEGERI EUROPENE 20241 week ago
- EDITORIALE1 week ago
- ALEGERI EUROPENE 20241 week ago
- ROMÂNIA1 week ago
- ROMÂNIA1 week ago